Ο **Μπρου Μπενζαμέν Ανγκουά** (γαλλικά: *Brou Benjamin Angoua,* γενν. στις 28 Νοεμβρίου 1986) είναι Ιβοριανός ποδοσφαιριστής, ο οποίος αγωνίζεται ως κεντρικός αμυντικός για τη Σταντ Μπριοσέν. Έχει εκπροσωπήσει την Εθνική Ακτής Ελεφαντοστού στους Ολυμπιακούς Αγώνες και στο Κύπελλο Εθνών Αφρικής.

Σταδιοδρομία σε συλλόγους
-------------------------

Γεννημένος στην Ανιαμά, ξεκίνησε τη σταδιοδρομία του με την τοπική ομάδα Τουμοντί. Έπαιξε επίσης στην Αφρικά Σπορ Νασιονάλ του Πρωταθλήματος Ακτής Ελεφαντοστού.

Ύστερα από δύο σεζόν με την ομάδα, μετακόμισε στο εξωτερικό για να παίξει με την ουγγρική Χόνβεντ Βουδαπέστης. Αγωνίστηκε για τέσσερα χρόνια στην ομάδα, πραγματοποιώντας πάνω από 90 συμμετοχές.

Το 2010, μετακόμισε στη Γαλλία για να αγωνιστεί με τη Βαλανσιέν. Μετά από μια περίοδο 4,5 σεζόν στην ομάδα, μετακινήθηκε στη Γκανγκάμπ στις 15 Ιουλίου 2014. Μετά από δυόμισι χρόνια στη Βρετάνη, υπέγραψε συμβόλαιο με την αμερικανική Νιου Ίνγκλαντ Ρεβολούσιον, ως δανεικός για ένα έτος. Ο δανεισμός του δεν επεκτάθηκε ύστερα από το τέλος της σεζόν 2017.

Στις 30 Δεκεμβρίου 2018, υπέγραψε συμβόλαιο 1,5 έτους με το Λεβαδειακό της Σούπερλιγκ.

Στις 31 Ιουλίου 2020, υπέγραψε συμβόλαιο με τη Σταντ Μπριοσέν της Σαμπιονά Νασιονάλ.

Εθνική ομάδα
------------

Εκπροσώπησε την Εθνική Ακτής Ελεφαντοστού U23 στους Ολυμπιακούς Αγώνες του 2008, χάνοντας στους προημιτελικούς από τη Νιγηρία.

Στις 18 Νοεμβρίου 2009, έκανε το ντεμπούτο του με την Εθνική Ανδρών στην ισοπαλία 2-2 με τη Γερμανία, περνώντας ως αλλαγή στη θέση του Σεΐκ Ισμαέλ Τιοτέ. Σημείωσε το πρώτο του γκολ σε μία φιλική νίκη με 2-0 εναντίον της Ρουάντα, σκοράροντας στο 90ο λεπτό. Ήταν μέλος της Εθνικής Ομάδας στο Κύπελλο Εθνών Αφρικής του 2010 και στο Παγκόσμιο Κύπελλο του 2010, αλλά δεν είχε καμία συμμετοχή σε κάποιο από τις δύο διοργανώσεις. Είχε μία συμμετοχή με την Εθνική Ομάδα στο Κύπελλο Εθνών Αφρικής του 2012, ως αλλαγή του Ιγκόρ Λολό, στη νίκη με 2-0 επί της Ανγκόλας.

Παραπομπές
----------

1. ↑  (πολλαπλές γλώσσες) *Transfermarkt*. 55046. Ανακτήθηκε στις 9  Οκτωβρίου 2017.
2. ↑  (πολλαπλές γλώσσες) *FBref.com*. de715534.
3. ↑  (Αγγλικά) *MLSsoccer.com*. www.mlssoccer.com. Ανακτήθηκε στις 4  Απριλίου 2022.
4. 1 2 3  Seth Macomber (25 Ιανουαρίου 2017). «Report: Revolution to sign Benjamin Angoua». *The Bent Musket*. Vox Media, Inc. Ανακτήθηκε στις 22 Ιουλίου 2018.
5. ↑  «B. ANGOUA». *Soccerway*. Perform Group. Ανακτήθηκε στις 22 Ιουλίου 2018.
6. ↑  Benjamin Angoua (Valenciennes), a signé pour un an (Benjamin Angoua (Valenciennes), has signed a one year) eaguingamp.com. 15 July 2014.(Γαλλικά)
7. ↑  Benjamin Baer (27 Ιανουαρίου 2017). «New England Revolution add center Benjamin Angoua to backline». MLS. Ανακτήθηκε στις 1 Ιανουαρίου 2018.
8. ↑   Επανάσταση Αποκτήστε τον αμυντικό Benjamin Angoua revolutionsoccer.net. 27 Ιανουαρίου 2017.
9. ↑  «Report: Benjamin Angoua heading back to France to rejoin Guingamp». MLS. 23 Δεκεμβρίου 2017. Ανακτήθηκε στις 1 Ιανουαρίου 2018.
10. ↑  «Λεβαδειακός: Ενίσχυση με Ανγκουά». www.onsports.gr. 30 Δεκεμβρίου 2018. Ανακτήθηκε στις 1 Ιανουαρίου 2019.
11. ↑  «Football. Benjamin Angoua au Stade briochin (National), c'est fait». *www.ouest-france.fr* (στα Γαλλικά). 31 Ιουλίου 2020.
12. ↑   Τα αξιοθέατα του Ivorian Olympian στη Νότια Αφρική Αρχειοθετήθηκε 2014-02-01 στο Wayback Machine. FIFA.com. 29 Αυγούστου 2008.
13. ↑  «Germany 2 – 2 Ivory Coast». *ESPN*. Ανακτήθηκε στις 22 Ιουλίου 2018.
14. ↑  «Rwanda 0 – 2 Ivory Coast». *Soccerway*. Perform Group. Ανακτήθηκε στις 22 Ιουλίου 2018.
15. ↑   Cafonline
16. ↑   2010 Παγκόσμιο Κύπελλο της FIFA Νότια Αφρική 2010 Αρχειοθετήθηκε 2010-06-16 στο Wayback Machine.
17. ↑  «Αρχειοθετημένο αντίγραφο» (PDF). Αρχειοθετήθηκε από το πρωτότυπο (PDF) στις 16 Μαΐου 2012. Ανακτήθηκε στις 23 Ιανουαρίου 2019.

Εξωτερικοί σύνδεσμοι
--------------------

* (Αγγλικά) Προφίλ Μπενζαμέν Ανγκουά στο Soccerway
* Μπενζαμέν Ανγκουά στο footballzz.co.uk
* Προφίλ στο kicker.de
* (Αγγλικά) Μπενζαμέν Ανγκουά – Επιδόσεις στις διοργανώσεις της FIFA